Diari Oficial de la Generalitat Valenciana


Sumari del DOGV 8938, del 28-10-2020 (2020/8679)

RESOLUCIÓ de 13 d'octubre de 2020, de la Direcció General d'Agricultura, Ramaderia i Pesca, per la qual s'estableixen i classifiquen les zones de producció de mol·luscos bivalves, equinoderms, tunicats i gasteròpodes en aigües de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8938

Data del DOGV
:   28-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8679


Data del document
:   13-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 13 d'octubre de 2020, de la Direcció General d'Agricultura, Ramaderia i Pesca, per la qual s'estableixen i classifiquen les zones de producció de mol·luscos bivalves, equinoderms, tunicats i gasteròpodes en aigües de la Comunitat Valenciana. [2020/8679]  
El Reglament (CE) núm. 853/2004, del Parlament Europeu i del Consell, de 29 d'abril de 2004, pel qual s'estableixen les normes específiques d'higiene dels aliments d'origen animal, disposa, en l'annex III secció VII, els requisits per a les zones de producció i recol·lecció de mol·luscos bivalves vius.  
El Reglament (OE) núm. 2017/625, del Parlament Europeu i del Consell, de 15 de març de 2017, relatiu als controls i altres activitats oficials realitzats per a garantir l'aplicació de la legislació sobre aliments i pinsos, i de les normes sobre salut i benestar dels animals, sanitat vegetal i productes fitosanitaris, estableix en el seu article 18, apartat 6, que l'autoritat competent classificarà les zones de producció i de reinstal·lació de mol·luscos bivalves vius.  
El Reglament d'execució (UE) 2019/627, de la Comissió, de 15 de març 2019, pel qual s'estableixen disposicions pràctiques uniformes per a la realització de controls oficials dels productes d'origen animal destinats al consum humà, de conformitat amb el Reg 2017/625, en l'article 52 es refereix a la classificació de les zones de producció i de reinstal·lació de mol·luscos bivalves vius.  
L'article 49.17 de l'Estatut d'Autonomia de la Comunitat Valenciana, atribueix a la Generalitat la competència exclusiva en matèries de pesca, aigües interiors, marisqueig i aqüicultura.  
Mitjançant la Resolució de 19 de gener 2020, de la Direcció General d'Agricultura, Ramaderia i Pesca, es van establir i van classificar les zones de producció de mol·luscos bivalves, equinoderms, tunicats i gasteròpodes (d'ara en avant, MBETG) en aigües de la Comunitat Valenciana.  
Actualment ens trobem amb l'escenari següent:  
- la situació d'expansió del sector miticultor en el port de València i l'escassetat d'espai en les zones actualment autoritzades  
Vist l'informe tècnic elaborat per l'institut d'Ecologia Litoral, del qual es desprén que es pot escometre una ampliació dels límits establits de la zona de producció de MBETG CVA3 (Port de València, la Gitada), no cal establir una nova zona per considerar-se una zona homogènia i des del punt de vista hidrogràfic la zona és una clara continuïtat de l'àrea i no hi ha barreres ni corrents que separen la zona original de la seua ampliació proposada.  
Per tot el que s'ha exposat anteriorment, es fa necessari realitzar una nova classificació d'aquestes, per això aquesta Direcció General d'Agricultura, Ramaderia i Pesca resol:  
  
Primer  
Aprovar l'establiment de les noves denominacions (claus), ubicacions i classificació de les zones de producció de MBETG en aigües del litoral de la Comunitat Valenciana, tal com figura en l'annex I de la present resolució.  
  
Segon  
Aprovar les espècies autoritzades en cadascuna de les zones de producció de MBETG en aigües del litoral de la Comunitat Valenciana.  
  
Tercer  
La present resolució serà eficaç des de l'endemà de la seua publicació en el Diari Oficial de la Generalitat Valenciana.  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 d'octubre de 2020.- El director general d'Agricultura, Ramaderia i Pesca: Rogelio Llanes Ribas.